CSS วิ่งฉิว 7% รับข่าว COD “โซลาร์เวียดนาม” 2 โครงการ กำลังผลิตรวม 100 MW
CSS วิ่งฉิว 7% รับข่าว COD “โซลาร์เวียดนาม” 2 โครงการ กำลังผลิตรวม 100 MW
CSS วิ่งฉิว 7% รับข่าว COD “โซลาร์เวียดนาม” 2 โครงการ กำลังผลิตรวม 100 MW
14 มิ.ย. 2562

ผู้สื่อข่าวรายงานว่า ราคาหุ้น บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS ณ เวลา 14.49 น. อยู่ที่ระดับ 1.73 บาท บวก 0.12 บาท หรือ 7.45% สูงสุดที่ระดับ 1.73 บาท ต่ำสุดที่ระดับ 1.63 บาท ด้วยมูลค่าการซื้อขาย 14.64 ล้านบาท

ทั้งนี้ ราคาหุ้น CSS ปรับตัวขึ้นแรงวันนี้หลังบริษัทเปิดเผยว่า ได้เข้าลงทุนโครงการโรงไฟฟ้าพลังงานแสงอาทิตย์ที่จังหวัดฟูเยี้ยน สาธารณรัฐสังคมนิยมเวียดนาม จำนวน 2 โครงการ ได้แก่ โครงการ XT1 และ XT2 ขนาดกำลังการผลิตรวม 99.216 เมกะวัตต์ โดยสัญญาซื้อขายไฟฟ้ามีระยะเวลาขายไฟฟ้าให้กับ Electricity of Vietnam (EVN) เป็นเวลา 20 ปี ในอัตรารับซื้อไฟฟ้า (Feed in Tariff หรือ FIT) ที่ 0.0935 เหรียญสหรัฐต่อกิโลวัตต์ชั่วโมง โดยลงทุนผ่าน Phu Khanh Solar Power Joint Stock Company (PKS) ซึ่งเป็นบริษัทย่อยทางอ้อมที่ถือหุ้นในสัดส่วนร้อยละ 25
โดยโครงการทั้งสองมีความคืบหน้าเป็นไปตามแผนงานที่กำหนดไว้ โดยโครงการ XT1 ขนาดกำลังการผลิต 49.608 เมกะวัตต์ ได้เริ่มจำหน่ายไฟฟ้าเชิงพาณิชย์ (COD) ให้แก่ การไฟฟ้าเวียดนาม (EVN) แล้ว เมื่อวันที่ 10 มิ.ย.2562 และโครงการ XT2 ขนาดกำลังการผลิต 49.608 เมกะวัตต์ COD เมื่อวันที่ 11 มิ.ย.2562 และจะเริ่มรับรู้รายได้ของโครงการดังกล่าวตั้งแต่วันที่เริ่มจำหน่ายไฟฟ้าเชิงพาณิชย์เป็นต้นไป
 